રાજકોટમાં નવી કામદાર BSc કોલેજ શરૂ કરવા માટે 2 વર્ષ પહેલાં કરેલી અરજી પર કોઈ નિર્ણય ન લેતી સૌરાષ્ટ્ર યુનિવર્સિટીએ હાઇકોર્ટનાં આદેશને પગલે સોમવારે તાત્કાલિક સિન્ડિકેટ સભ્યોની બેઠક બોલાવવી પડી હતી. જેમાં 5 એકર જમીન સહિતના વાંધાઓ ઉઠાવી નવી કોલેજની મંજૂરી પર રોક લગાવી દીધી છે. ધંધાદારી સિન્ડિકેટ સભ્યોએ પોતાની શિક્ષણની હાટડીઓ ચાલુ રાખવા માટે નવી કોલેજને મંજૂરી ન આપવાનો કારસો રચ્યો હોય તેમ છેલ્લા 5 વર્ષમાં એક પણ નવી કોલેજને મંજૂર થવા દીધી નથી.